

**ΕΛΛΗΝΙΚΗ ΔΗΜΟΚΡΑΤΙΑ  
ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ  
ΓΡΑΦΕΙΟ ΤΥΠΟΥ**

**Αθήνα, 27 Ιανουαρίου 2022**

**ΔΕΛΤΙΟ ΤΥΠΟΥ**

**Πρόσκληση υποβολής αιτήσεων στήριξης για συμμετοχή στο μέτρο 11 «Βιολογική Γεωργία», συνολικής δαπάνης 490 εκατ. ευρώ**

Μετά τη συνεργασία που είχε με τον ΥπΑΑΤ, κ. Σπήλιο Λιβανό, η  Γενική Γραμματέας Αγροτικής Ανάπτυξης και Τροφίμων, Χριστιάνα Καλογήρου, υπέγραψε σήμερα την πρόσκληση για την υποβολή αιτήσεων στήριξης για συμμετοχή στο μέτρο 11 «Βιολογική Γεωργία» του Προγράμματος Αγροτικής Ανάπτυξης 2014-2020.

Η δημόσια δαπάνη της πρόσκλησης ανέρχεται σε 490 εκατ. ευρώ και αφορά στη στήριξη:

1. Επιλέξιμων αροτραίων καλλιεργειών, 116 εκατ. ευρώ.
2. Επιλέξιμων μόνιμων καλλιεργειών, κηπευτικών, αρωματικών και φαρμακευτικών φυτών, 210 εκατ. ευρώ.
3. Επιλέξιμων εκτροφών βοοειδών και αιγοπροβάτων, 130 εκατ. ευρώ.
4. Επιλέξιμων κατεχόμενων κυψελών και παραφυάδων, 34 εκατ. ευρώ.

Η Γενική Γραμματέας δήλωσε σχετικά: «*Ενισχύουμε με 490 εκατ. ευρώ τη βιολογική γεωργία, καθώς δημιουργεί τις προϋποθέσεις παραγωγής ποιοτικά εγγυημένων προϊόντων, ασφαλών για τη δημόσια υγεία και υψηλής διατροφικής αξίας, μέσω μεθόδων καλλιέργειας που ελαχιστοποιούν τη μόλυνση του περιβάλλοντος και προωθούν τη διατήρηση της βιοποικιλότητας*».